# Jacques Berthier

Jacques Berthier (27 Even 1923 - 27 Even 1994) a oa ur sonaozour hag un ograouer. Brudet eo dreist-holl evit bezañ bet kemeret perzh e aozadur kanennoù Kumuniezh Taizé.

## Buhez

Ganet eo Jacques Berthier e Auxerre (Bourgogn). E dud a sone hag a drugarez dezho en deus gellet deskiñ choariñ piano, ograoù, studiañ an heson hag aozañ sonerezh. Goude an eil brezel bed ez eas er Skol César-Franck e Pariz lec'h ma studio. E-touez ar gelennerien e kavo Édouard Souberbielle ha Guy de Lioncourt (dimeziñ a raio gant e vec'h diwezhatoc'h). Dont a ra da vezañ ograouer iliz-veur Sant Etien e Auxerre da gentañ, o kemer plas e dad, Paul Berthier, etre 1953 ha 1960, ha da c'houde e Saint-Ignace-de-Loyola, iliz ar Jezuited e Pariz, adal 1961 betek e varv. Eontr ar ganerezh France Gall e oa ivez.
E 1955 e grog da sonaozañ evit Taizé, tro ugent breur a oa d'ar mare-se er gumuniezh manatiel-mañ. E 1975, e c'houlenn ar gumuniezh digant Jacques Berthier sonaozadurioù kanennoù nevez, berr met kanet hag adkanet meur a wech, sed-aze doare pediñ Kumuniezh Taizé. An doare liderezh-mañ a zo bet kaset da benn gant Frère Robert, eñ eo a dastume hag a skrive an destennoù evit kas anezho da Jacques Berthier dezhañ da zoujañ ouzh aozadur kement destenn. Gouestoni Berthier da lakaat ur pouez resis da ger-mañ-ger, daoust ma oa testennoù en ur yezh estren, hag ur spered-krouiñ dibar lakaet e pep sonenn ha war pep mouezh hag a adkaver en e oberennoù, o deus brudet ar pezh a vez anvet bremañ « sonerezh Taizé ».
Sonaozet en deus ivez evit ar barrezioù katolik, evit bodadegoù veur, evit kumuniezhioù manatiel gant un doare ober ispisial awennet gant ar sonerezh gregorian dreist-holl.
Mervel a reas e Pariz en e di e 1994, soñjet en deus e vefe mat chom hep c'hoari oberennoù savet gantañ e-pad e obidoù en iliz Saint-Sulpice. E 2006 e c'hounezo ar Jubilate Deo Award (titl goude-varv), Frer Jean-Marie (Taizé) a resevo anezhañ.
Berthier en deus savet ur c'horpus vras e-kerzh e vuhez (232 kanenn e 20 yezh disheñvel) kanet hiziv an deiz e meur a gumuniezh hag er bed a-bez. Savet en deus ivez oferennoù evit an ograoù, ur c'hantat e stumm ur groaz hag ur c'hantat evit Santez Cécile.

## Levr kanennoù Taizé

Kumuniezh Taizé a embannas 71 kanenn gant Jacques Berthier e 2008.
| 1. Dans nos obscurités 2. Wait for the Lord 3. Bleibet hier 5. Bless the Lord 7. Notre âme attend 8. C’est toi ma lampe 9. Jésus le Christ 10. Laudate Dominum 11. Oculi nostri 12. De noche 13. Veni Creator (litanie) 14. Tui amoris 15. Ubi caritas 16. Bénissez le Seigneur 17. El Senyor 18. Confitemini Domino 19. Magnificat (canon) 20. Adoramus te Christe 21. Christe Salvator 22. Veni Creator (canon) 23. Laudate omnes gentes‘‘ 24. Singt dem Herrn 25. Gloria… et in terra pax 26. La ténèbre | 29. Ostende nobis‘‘ 32. Mon âme se repose 33. Nunc dimittis 34. Cantate Domino (canon) 35. Bonum est confidere‘‘ 36. Spiritus Jesu Christi 37. Jesus, remember me 38. Psallite Deo 40. Surrexit Christus 41. Magnificat (choral) 43. Veni Lumen (choral) 44. Adoramus te O Christe 45. Christus resurrexit 46. In te confido 47. Per crucem / Vater unser‘‘ 48. Crucem tuam 49. Surrexit Dominus vere 50. Nada te turbe 52. Veni Sancte Spiritus 53. Dona la pace Signore 54. Toi, tu nous aimes 55. Da pacem cordium 56. Sanctum nomen Domini 57. Vieni Spirito creatore | 58. Misericordias Domini 60. O Christe Domine Jesu 61. Jubilate Coeli 63. Benedictus (canon) 65. Dona nobis pacem 68. Alleluia 4 69. Alleluia 7 70. Alleluia 8 71. Alleluia 10 72. Alleluia 11 79. Kyrie eleison 1 80. Kyrie eleison 5 81. Kyrie eleison 6 82. Kyrie eleison 8 83. Kyrie eleison 9 84. Kyrie eleison 10 85. Kyrie eleison 12 86. Kyrie eleison 13 91. Veni Lumen cordium I‘‘ 92. Veni Lumen cordium II‘‘ 117. Nebojte se 142. Bleib mit deiner Gnade 144. Eat this bread / Jesus Christ, bread of life‘‘ |

## Liammoù diavaez

* (fr) Pedennoù ha kanennoù Taizé